open-index/open-wikipedia-markdown huggingface dataset:
Solothurn

**Solothurn** čita se **Zoloturn** (, ) je grad u severozapadnoj Švicarskoj. Solothurn je glavni grad istoimenog kantona Solothurn, kao i njegovo najveće naselje.

## Geografija
Solothurn se nalazi u sjeverozapadnom dijelu Švicarske. Od najbližeg većeg grada, Berna, grad je udaljen 43&nbsp;km severno.

**Reljef**: Solothurn se nalazi u oblasti Švicarske visoravni, na približno 430 metara nadmorske visine. Grad se smjestio u dolini rijeke Ar, a ispod planine Jure, koje se izdižu severno od grada.

**Klima**: Klima u Solothurn je umereno kontinentalna.

**Vode**: Kroz Solothurn protiče velika švicarska reka Ar, koja deli grad na veći, sjeverni i manji, južni dio.

## Historija

Područje Solothurna je bilo naseljeno još u vreme prahistorije (Kelti). U doba Starog Rima ovde je podignuto utvrđenje *Salodurum*, iz koga je izveden današnji naziv grada.

U 8. vijeku ovde je podignuto hrišćansko središte, oko koga se vremenom obrazovalo naselje. Ono je 1218. godine dobilo gradska prava. Grad se 1295. godine pripojio Vojvodstvu Bern, koje se kasnije priključilo Švicarskoj konfederaciji. Vremenom je grad svoj uticaj proširio na okolno područje, iz čega je kasnije ustanovljen Kanton Solothurn.

Viševekovno blagostanje i mir bili su prekinuti tokom napoleonskih ratova. Posije toga grad je postao dio Švicarske konfederacije. Kasnije, tokom 19. i 20. vijeka Solothurn se počinje razvijati i jačati ekonomski. Ovo blagostanje traje i dana-danas.

## Stanovništvo
2008. godine Solothurn je imao nešto nešto manje od 16.000 stanovnika.

**Jezik**: Švajcarski Nemci čine tradicionalno stanovništvo grada i nemački jezik je zvanični u gradu i kantonu. Međutim, gradsko stanovništvo je tokom proteklih nekoliko decenija postalo veoma šaroliko, pa se na ulicama Solothurna čuju brojni drugi jezici.

**Veroispovest**: Mesni Nemci su u od davnina rimokatolici. Međutim, proteklih decenija ovde se doselio veliki broj drugih vera, najviše protestanata. I danas su rimokatolici najbrojniji (35,2%), prate ih protestanti (29,6%), zatim ateisti (20,2%).

## Znamenitosti grada
Solothurn u zovu "najlepšim švajcarskim baroknim gradom". Grad ima veliko staro gradsko jezgro, koje je izvanredno očuvano. Ono se mahom obrazovalo u razdoblju 1530-1792. godine. Od pojedinačnim građevina vredi pomenuti gradsku Katedralu svetog Ursuza iz 18. vijeka, Isusovačku crkvu iz 17. vijeka, Toranj-časovnik, kao i dobro očuvane gradske zidine sa ulaznim kapijama.

## Galerija slika

Datoteka:Solothurn St.-Ursen- Kathedrale.JPG|Katedrala svetog Ursuza 
Datoteka:Solothurn Markt.JPG|Glavni gradski trg
Datoteka:Solothurn Altes Zeughaus.JPG|Zdanje starog arsenala
Datoteka:Solothurn Stadttor.jpg|Jedna od gradskih kapija


## Vanjske veze

* Gradski turistički ured 
* www.stadt-solothurn.ch Zvanična stranica grada Solothurna
Gorgan

**Gorgan** (perz. گرگان; /gorgān/, ranije poznat i kao perz. اَستِر آباد; **Astarabad** ili **Asterābād**) je grad u Iranu i sjedište pokrajine Golestan. Od Kaspijskog jezera udaljen je oko 30 km, a od glavnog grada Teherana približno 400&nbsp;km. Pod današnjim imenom Gorgan se spominje još u sasanidskom razdoblju kada je igrao važnu stratešku ulogu u kontroli sjevernih dijelova monarhije (Hirkanija) koje su često napadali skitska i turkijska plemena iz Centralne Azije, a jednak značaj zadržao je tijekom islamskog razdoblja kada su prodirali Mongoli, Uzbeci i Rusi. Najbrojnije etničke skupine u gradu su Perzijanci, Turkmeni i Kurdi. Prema popisu stanovništva iz 2006. godine u Gorganu je živjelo 269.226 ljudi.

## Veze
* Aerodrom Gorgan

## Reference

## Vanjske veze
*  Službene stranice grada Gorgana 
;Ostali projekti
932.

__NOTOC__
Godina **932.** (**[[rimske brojke|CMXXXII]]**) bila je prijestupna godina koja počinje u nedjelju u julijanskom kalendaru.

## Događaji
* Perzijski vođa/emir Mardavidž zauzima oblasti Tabaristan i Gurgan na sjeveru današnjeg Iran. Makan, kome su te oblasti oduzete, bježi i ulazi u službu samanidskih emira.
* Njemački kralj Heinrich Ptičar u današnjem gradu Zschopau na istoku Njemački gradi Zamak Wildeck.
* Burgundska kraljica Berta u Solothurnu gradi samostan St. Ursenstift.

## Rođenja

* Carica Xiao, regentica i vladarica kitanske dinastije Liao

## Smrti

* 6.5. – Qian Liu, kineski gospodar rata i osnivač Kraljevstva Wuyue

## Reference
Tupou VI

**Tupou VI.** (puno ime: **ʻAhoʻeitu ʻUnuakiʻotonga Tukuʻaho**) (12. 7. 1959), trenutačni kralj Kraljevine Tonge. 

Stariji je brat te nasljednik kralja Georgea Tupoua V. Brat ga je službeno potvrdio prijestolonasljednikom 27. 9. 2006., s obzirom da nije imao vlastite djece. Od 2000. do 2006. obnašao je dužnost premijera Tonge, kada je iznenada dao ostavku, iz nejasnih razloga. Služio je i kao visoki povjerenik Kraljevine Tonge u Australiji, da bi nakon smrti brata 18. 3. 2012. postao kraljem.

Tupou VI. je najmlađi sin kralja Tāufaʻāhau Tupou IV. Oženjen je kćerkom visokog poglavice Vaea, koji je tijekom 1990-ih bio premijer Tonge. Kraljevski par imaju troje djece.
Amadou Toumani Touré

**Amadu Tumani Ture** () (Mopti, Mali, 4. novembar 1948. – 9. novembar 2020) je malijski političar koji je bio predsednik države od 2002. do 2012. godine. U bekstvu je završio nakon vojnog udara u martu 2012. godine. Prvobitno je bio premijer od 1991. do 1992. godine. Deset godina kasnije nakon državnog udara u kome je njegov prethodnik Alfa Oumaru Konare predao vlast narodu, kandidovao se za predsednika i pobedio na izborima. Drugi mandat osvojio je 2007. godine.

## Povezano
* Alfa Oumaru Konare
* Mali

## Vanjske veze

* Vojni udar u Maliju 
* AP - vojska kontroliše Mali
Ćuška

**Ćuška** () je selo na Kosovu, u blizini Peći.

Dospelo je u žižu javnosti nakon kosovskog rata, zbog masakra u Ćuškoj 1999.

Ćuška je rodno selo Agima Čekua, bivšeg premijera Kosova i zapovednika OVK.
'A' You're Adorable

**"'A' – You're Adorable"** je američka zabavna pjesma iz 1948. za koju je muziku komponirao Sid Lippman, a tekst napisali Buddy Kaye i Fred Wise. Tekstopiscima je ideja bila da navedu komplimente koje bi netko mogao izreći svojoj ljubavi koristeći englesku abecedu; iako u tome zbog kratkoće pjesme nisu uspjeli, ona je stekla popularnost, najviše zahvaljujući Perryju Comu kome je 1949. predstavljala jedan od velikih hitova. Jednu od kasnijih verzija je otpjevao Dean Martin, a Patrick Stewart ju je, tumačeći lik Jean-Luc Picarda otpjevao u jednoj epizodi *[[Star Trek: The Next Generation]]*.

## Izvori
Johnny Mercer

**John Herndon "Johnny" Mercer** (18. novembar 1909 – 25. jun 1976) bio je američki tekstopisac, kompozitor i pjevač zabavne muzike, poznat po nizu pjesama 1930-ih i 1950-ih koje su postali najveći hitovi svog vremena. Napisao je tekstove za preko 1500 pjesama, mnoge od kojih se mogu naći u brodvejskim predstavama i holivudskim filmovima. Tokom karijere je devetnaest puta nominiran za Oscara, a osvojio ga je četiri puta. Mercer je također poznat i kao jedan od osnivača diskografske kuće Capitol Records.

## Reference

## Vanjske veze
* Johnny Mercer Too Marvelous for Words Exhibit  at the Georgia Music Hall of Fame
* (Almost) Too Marvelous For Words: Johnny Mercer
* Johnny Mercer's entry at the Songwriters' Hall of Fame 
* 
* 
* 
* 
* Johnny Mercer in the Georgia State University Library Special Collections
* Johnny Mercer Foundation
* Johnny Mercer's Grave in Savannah 
* List of Johnny Mercer songs on CD 
* List of compilations of Johnny Mercer songs 
* Johnny Mercer Song Lyric Database 
* Johnny Mercer in Hollywood
* Mercer's entry at ASCAP with over 600 entries
James A. Michener

**James Albert Michener** (3. oktobar 1907 - 16. oktobar 1997) bio je američki književnik, najpoznatiji po knjigama historijskog žanra, čija se radnja obično odvijala preko nekoliko generacija na nekoj, najčešće "egzotičnoj" lokaciji. Michener je također bio poznat po izuzetnom trudu ulaganom u istraživanje lokacija i vremenskih perioda u kojima su se odvijale radnje njegovih djela, nastojeći ih učiniti što autentičnijim. Njegova najpoznatija djela su poluautobigrafska zbirka priča *[[Tales of the South Pacific]]* (za koju je nagrađen Pulitzerovom nagradom za fikciju i koja je poslužila kao predložak slavnom mjuziklu *[[South Pacific (mjuzikl)|South Pacific]]*), te romani *[[Hawaii (roman)|Hawaii]]*, *[[The Drifters (roman)|The Drifters]]*, *[[Centennial (roman)|Centennial]]*, *[[The Source (roman)|The Source]]*, *[[The Fires of Spring]]*, *[[Chesapeake (roman)|Chesapeake]]*, *[[Caribbean (roman)|Caribbean]]*, *[[Caravans (roman)|Caravans]]*, *[[Alaska (roman)|Alaska]]*, *[[Texas (roman)|Texas]]* i *[[Poland (roman)|Poland]]*

## Reference

## Vanjske veze
* Published books with covers
* James A. Michener Library at the University of Northern Colorado 
* James A. Michener Society
* James A. Michener Special Collection: David A. Groseclose 
* James A. Michener Art Museum, Doylestown, PA 
* Michener Center for Writers
* Michener: His Influence and Ethics by Edward Rutherfurd
* Working with James A. Michener — The Making of ''The Covenant'' 
* Biographical Entry at the Texas State Cemetery 
*
Tales of the South Pacific

***Tales of the South Pacific*** (doslovno: "Priče Južnog Pacifika") je zbirka kratkih priča američkog književnika Jamesa A. Michenera objavljena 1947. Radnja je smještena na Južni Pacifik u vrijeme drugog svjetskog rata i inspirirana je događajima i likovima koje je Michener lično upoznao služeći kao oficir u američkoj ratnoj mornarici. Knjiga - prva u Michenerovoj karijeri - je doživjela veliki uspjeh i nagrađena je Pulitzerovom nagradom za fikciju. Današnjim generacijama je ipak poznatija kao predložak za *[[South Pacific (mjuzikl)|South Pacific]]*, znameniti mjuzikl Rodgersa i Hammersteina.

## Vanjske veze
* Photos of the first edition of Tales of the South Pacific
South Pacific (mjuzikl)

***South Pacific*** je američki mjuzikl iz 1949. za koga je muziku napisao Richard Rodgers, libreto Oscar Hammerstein II, a scenario Hammerstein i Joshua Logan. Radnja se temelji na pričama američkog književnika Jamesa A. Michenera objavljenim u zbirci *[[Tales of the South Pacific]]* i smještena je na južni pacifički otok u vrijeme drugog svjetskog rata. Protagonistica je američka mornarička bolničarka koja se zaljubljuje u francuskog plantažera, ali se bori s prihvaćanjem njegove rasno miješane djece.

Mjuzikl, koji se za tadašnje standarde prilično hrabro koristio motive rasnih predrasuda, imao je premijeru na Broadwayu te brzo postao jedan od najuspješnijih mjuzikala svog doba. Osim što je osvojio Pulitzerovu nagradu za dramu, nagrađen je brojnim nagrada Tony - za najbolji mjuzikl, najbolju muziku, najbolji libreto, a postao je i jedini mjuzikl koji je osvojio sva četiri Tonyja u glumačkim kategorijama.

Godine 1958. je snimljen filmska verzija, a 2001. i televizijska.

## Reference

## Vanjske veze
* 
* ''South Pacific'' at the Rogers & Hammerstein Organization
* ''South Pacific'' at the Guide to Musical Theatre
* ''South Pacific''  at StageAgent.com
Rudolph the Red-Nosed Deer

**Rudolph the Red-Nosed Reindeer** je američka zabavna pjesma koju je 1949. napisao Johnny Marks. Pjesma govori o fiktivnom crveno-nosom irvasu Rudolfu koji vuče sanjke Djeda Mraza. Originalno ju je izveo Gene Autry, te je s vremenom postala jedna od najpopularnijih božićnih pjesama.

Mlađim generacijama je poznata i kao singl američke R&B grupe Destiny's Child izdat 2004. godine sa albuma *[[8 Days Of Christmas]]*, ko je izdat 2001. godine.

## Vanjske veze
* Službeni Video „Rudolph the Red-Nosed Reindeer”
The Fat Man (pjesma)

***The Fat Man*** je američka rhytm & blues pjesma iz 1949. koju su napisali Fats Domino i Dave Barthollomew, i koju je Fats Domino prvi izveo. Snimka koju je napravio Imperial Records u New Orleansu 10. decembra 1949. se ponekad navodi kao prva ploča u historiji rock'n'rolla.

## Izvori
* *Blue Monday: Fats Domino and the Lost Dawn of Rock 'N' Roll* by Rick Coleman (Da Capo, 2006)
Kiss Me, Kate

***Kiss Me, Kate*** (poznat i kao ***Poljubi me, Kato***) je mjuzikl iz 1948. za koga je muziku i libreto napisao Cole Porter, a scenario napisali Samuel i Bella Spewack. Radnja je smještena u moderni teatar, gdje se režiser Fred Graham prilikom postavljanja Shakespearove *[[Ukroćena goropadnica|Ukroćene goropadnice]]* sukobljava s glavnom glumicom, bivšom suprugom Lili Vanessi. Porter je mjuzikl napisao nakon višegodišnje pauze izazvane liječenjem, potaknut nastojanjem da napravi "moderni" mjuzikl u stilu Rodgersa i Hammersteina koji su u to vrijeme uživali vrhunac popularnosti. Mjuzikl je postigao izuzetan uspjeh i zapravo postao najizvođeniji od svih Porterovih mjuzikala.

Godine 1953. je snimljen filmska verzija, a četiri puta je ekraniziran i na televiziji.

## Vanjske veze
* 
* Porter information
* PBS article
Frank Loesser

**Frank Henry Loesser** (29. jun 1910 – 29. jul 1969) bio je američki tekstopisac i kompozitor koji je pisao pjesme za brodvejske mjuzikle kao što su *[[Guys and Dolls (mjuzikl)|Guys and Dolls]]* i *[[How To Succeed In Business Without Really Trying]]* . Za oba mjuzikla je osvojio zasebne nagrade Tony za muziku i tekst, dok je za potonji nagrađen Pulitzerovom nagradom za dramu. Napisao je brojne pjesme za filmove i Tin Pan Alley, a pet puta je nominiran za Oscara, osvojivši ga za pjesmu "Baby, It's Cold Outside".

## Vanjske veze
* frankloesser.net 
* Biography 
* 
* 
* Interview with daughter Susan Loesser 
* Frank Loesser entry  at the Songwriters Hall of Fame
* A Centennial Tribute to Frank Loesser
Damon Runyon

**Alfred Damon Runyon** (4. oktobar 1880 - 10. decembar 1946) bio je američki književnik i novinar, najpoznatiji kao autor proze u kojoj je opisivao njujorški polusvijet u doba Prohibicije 1920-ih i 1930-ih. Mnoga od njegovih djela su kasnije adaptirana, od čega je možda najpoznatiji brodvejski mjuzikl *[[Guys and Dolls]]* iz 1950. godine.

## Vanjske veze

* Text of story "The Informal Execution of Soupbone Pew" at Project Gutenberg
* ''The Damon Runyon Theatre'' – audio files of the complete series at the Internet Archive
* 
*  
* ''Booknotes'' interview (December 29, 1991) with Jimmy Breslin on his book, ''Damon Runyon: A Life''  
* ''Damon Runyon Cancer Research Foundation and Broadway Theater Service
Guys and Dolls

***Guys and Dolls*** je američki mjuzikl iz 1950. za koji je muziku i libreto napisao Frank Loesser, a scenario Jo Swerling i Abe Burrows. Temelji se na dvije priče Damona Runyona - "The Idyll of Miss Sarah Brown" i "Blood Pressure" - uz istovremeno posuđivanje nekih likova i motiva iz drugih Runyononovih djela. Radnja prikazuje neobičnu ljubavnu priču sitnog gangstera Nathana Detroita i aktivistice Vojske spasa Sarah Brown. Predstava je premijerno prikazana na Broadwayu i doživjela je ogroman uspjeh, a kasnije je nagrađena s nekoliko Tonyja.

Godine 1955. je snimljena i filmska verzija.

## Reference

## Vanjske veze
* 
* ''Guys and Dolls'' at Music Theatre International
* ''Guys and Dolls''  at the Guide to Musical Theatre
* ''Guys and Dolls'' at StageAgent.com
Jerry Leiber i Mike Stoller

**Jerome "Jerry" Leiber** (25. april 1933 – 22. august 2011) i **Mike Stoller** (13. mart 1933 -) su bili tandem američkih pisaca pjesama i muzičkih producenata, koje se smatra jednim od najvažnijih ličnosti za transformaciju dotadašnje američke zabavne muzike u smjeru rock'n'rolla. Suradnju su počeli još kao tinedjžeri u Los Angelesu, otkrivši zajedničku naklonost prema rhtym & bluesu; Stoller je pisao muziku, a Leiber tekstove. Njihove najpoznatije pjesme su "Hound Dog", "Jailhouse Rock", "Kansas City", "Stand By Me" (zajedno sa Ben E. Kingom) i "On Broadway" (sa Barryjem Mannom i Cynthijom Weil).

## Najvažnije pjesme

* "There Goes My Baby" (ko-autori: Ben E. King [alias Benjamin Nelson], Lover Patterson i George Treadwell)
* "Hound Dog"
* "Kansas City"
* "Smokey Joe's Cafe"
* "Yakety Yak"
* "Poison Ivy"
* "Charlie Brown"
* "Ruby Baby"
* "Stand By Me" (ko-autor: Ben E. King)

* "Jailhouse Rock"
* "Love Potion No. 9"
* "Searchin'"
* "Young Blood" (ko-autor: Doc Pomus)
* "Is That All There Is?"
* "I'm a Woman"
* "Lucky Lips"
* "On Broadway" (ko-autori: Barry Mann i Cynthia Weil)
* "Spanish Harlem" (Jerry Leiber i Phil Spector)
* "Jackson" (Jerry Leiber i Billy Edd Wheeler)

## Vanjske veze
* Official Leiber and Stoller website
* Interview with Mike Stoller 
* Spectropop Leiber and Stoller site
* A list of Leiber/Stoller songs (Internet Archive)
* Article on the career of Leiber and Stoller
* TV Documentary "Words and Music by Leiber and Stoller"
Rocket 88

: *Ovo je članak o pjesmi. Za istoimeni bend v. [[Rocket 88 (band)]]. Za istoimeni automobil v. [[Oldsmobile 88]].*

"**Rocket 88**"je rhythm and blues pjesma koja je prvi put snimljena u diskografskom studiju Sama Philipsa u Memphisu 3. ili 5. marta 1951. Pjesmu je napisao Ike Turner, inspiriran tada popularnim automobilom Oldsmobile 88, a prvi ju je izveo saksofonist Jackie Brenston sa svojim bendom. Phillips kao i neki drugi historičari smatraju da je Rocket 88 prva snimka u historiji rock'n'rolla.

## Izvori

## Literatura
* Jim Dawson and Steve Propes, *What Was the First Rock 'n' Roll Record?*, Faber & Faber, 1992, 
* Nick Tosches, *Unsung Heroes of Rock 'n' Roll*, Secker & Warburg, 1984,
Ike Turner

**Ajk Vister Tarner** (5. novembar 1931 - 12. decembar 2007) je bio američki muzičar, frontmen, lovac na talente i producent, najpoznatiji po radu sa njegovom ženom Tinom Tarner. Tokom karijere koja je trajala pola veka, u Ajkov repertoar je ulazio bluz, soul, rok i fank.

## Vanjske veze

* Ike's Homepage  on the internet
* Obituary in ''The Times'', 14 December 2007 
* BET's Tribute to Ike
* Turner's Entry  on the St. Louis Walk of Fame
* Ike Turner Article - by Dr. Frank Hoffmann
Disk džokej

**Disk-džokej** (, skrać. *DJ* – **di-džej**) je izraz koji u najširem smislu označava osobu zaduženu da odabire i reproducira snimljenu muziku za publiku. Iako su osobe koje su se bavile tom djelatnošću postojale već ranije, odnosno od pronalaska gramofonskih ploča, sam izraz potječe od 1930-ih.

Postoji više vrsta disk-džokeja – radijski disk-džokeji, televizijski disk-džokeji (nekada poznati kao video-džokeji (vi-džej), te klupski disk-džokeji.

## Povezano
* Video-džokej (, skrać. *VJ* – vi-džej)

## Vanjske veze

*
Fats Domino

**Antoine Dominique Fats Domino** (New Orleans, 26. veljače 1928. – Harvey, Louisiana, 24. listopada 2017.), američki R&B i rock and roll pjevač, pijanist i tekstopisac. Utjecao je na razvoj rock and roll glazbe.

Počeo je s karijerom 1949. kada je s pjesmom "The Fat Man" prodao preko milijun kopija. Među prvima je kojemu je to uspjelo s nekom rock and roll pjesmom. U njegovoj dugoj karijeri, uspješne su bile 50.-te godine i počeci 60.-tih godina 20. stoljeća. Imao je 40 pjesama na top-listi 10 najboljih R&B pjesama i 11 pjesama na top-listi 10 najboljih pop pjesama. Promijenio je diskografsku kuću 1963. godine, što je dovelo do manje uspješnih pjesama. Poslije 1980. godine, odlučio je trajno živjeti u rodnom New Orleansu, gdje se najbolje osjećao. Primljen je Rock and roll kuću slavnih 1986. godine te je pozvan da nastupa u Bijeloj kući. Za vrijeme uragana Katrina, koji je pogodio New Orleans 2005., nije želio napustiti svoju kuću zbog bolesne žene. Preživjeli su uragan, ali je kuća uništena. Rijetko nastupa poslije uragana. Nastupio je neočekivano na humanitarnom koncertu "Domino Effect" 2009. za pomoć žrtvama uragana.

## Diskografija

* *Carry on Rockin*' (1955)
* *Rock and Rollin' with Fats* (1956)
* *This Is Fats* (1956)
* *Here Stands Fats Domino* (1958)
* *The Fabulous Mr. D* (1958)
* *Let's Play Fats Domino* (1959)
* *A Lot of Dominos* (1960)
* *Fats Domino* (1960)
* *I Miss You So* (1961)
* *Let the Four Winds Blow* (1961)
* *What a Party* (1962)
* *Twistin the Stomp* (1962)
* *Walking to New Orleans* (1963)
* *Just Domino* (1963)
* *Let's Dance with Domino* (1963)
* *Here He Comes Again* (1963)
* *Here Comes Fats* (1963)
* *Fantastic Fats* (1964)
* *Trouble in Mind* (1965)
* *Fats Domino '65* (1965)
* *Getaway with Fats Domino* (1966)
* *Southland U.S.A.* (1966)
* *Fats Domino Swings* (1967)
* *Stompin*' (1967)
* *Fats Is Back* (1968)
* *Ain't That a Shame* (1970)
* *Fats* (1970)
* *Cookin' with Fats* (1971)
* *Live in Las Vegas* (1973)
* *Big Rock Sounds* (1974)
* *Live at Montreux* (1974)
* *Live in New York* (1976)
* *Live in Europe* (1978)
* *Fats Domino 1980* (1980)
* *Jambalaya* (1984)
* *Live in Concert* (1985)
* *The Fat Man Live* (1986)
* *Easy Riding* (1988)
* *Christmas Gumbo* (1993)
* *The Fats Man* (1995)
* *The Fat Man Sings Live* (1996)
* *Live in Concert* (1996)
* *Live at Gilley's* (1999)
* *The Hits Alive* (1999)
* *The Legends of New Orleans - Fats Domino Live!* (2003)
Dansette

**Dansette** je bila britanska kompanija za proizvodnju gramofona, poznata po istoimenim (nosivim) modelima koji su bili izuzetno popularni među tinejdžerima 1950-ih i 1960-ih. Neki od modela su imali uređaje za mijenjanje ploča (*changer*). Njihov dizajn je uticao na druge proizvođače pokretnih gramofona u to vrijeme. Dansette je s radom prestala krajem 1960-ih, kada su prevelika konkurencija postali jeftini Hi-Fi uređaji iz Japana.
1384.

Godina **1384** (**[[rimski brojevi|MCCCLXXXIV]]**) bila je prijestupna godina koja počinje u petak (1. 1. po julijanskom kalendaru).

## Događaji
* 2. 3. - Poljski sabor u Radomsku - od ugarske kraljice-majke Elizabete se traži dolazak njene kćerke Jadvige u Poljsku do 8. 5., ili će birati drugoga kralja; Elizabeta na to imenuje Žigmunda za namesnika i šalje ga s vojskom (ali on odustaje, suočen s otporom). 
* 3. 3. - Kraljica Elizabeta boravi u Mitrovici, nakon čega odlazi u Budim (od listopada je sa kćerkom Marijom boravila u hrvatskim zemljama). 
* proljeće - Nemiri protiv kraljica Elizabete i Marije, te palatina Nikole Gorjanskog, u Slavoniji i Ugarskoj. 
* 30. 3. - Elizabeta oduzela bansku čast Stjepanu II. Lackoviću, postavljen Toma od Sv. Jurja (u Zadar stigao 15. 5.).
* maj - 3. 9. - Neuspešna kastiljska opsada Lisabona, tokom portugalskog interregnuma.
* 22. 6. - Kraljica Marija potvrdila Zlatnu bulu kralja Andrije (pokušaj umirenja pobuna u Ugarskoj).
* 8. 7. - U Zadru otkrivena urota protiv kraljica (trojici urotnika odrubljene glave tri dana kasnije). 
* jul - Kralj Tvrtko izgleda zauzeo Kotor (ugarska kraljica Marija priznala sledećeg marta, grad želeo i Balša II Balšić).
* kolovoz? - Pobuna u Slavoniji (Stjepan Lacković, biskup zagrebački Pavao Horvat, Nikola Széchy), protiv kraljica, za Karla Dračkog.
* 20. 9. - Umro Luj I Anžujski, pretendent na Napuljsko kraljevstvo - Karlo Drački slobodan za borbu u Ugarskoj.
* listopad - Ivan Horvat se po povratku iz Napulja proglasio slavonskim banom. 
* 16. 10. - Jadviga Anžuvinska krunisana za "kralja" Poljske.

### Tokom/tijekom godine
* Timur uzima grad Soltaniyeh (severozapadni Iran) od Džalairida.

## Rođenja

## Smrti

## Reference

* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
Jututunska narodna himna

**Jututunska narodna himna** je Zmajeva satirična pesma objavljena 1865. godine protiv kneza Mihaila Obrenovića.

Iako formom liči na himnu, uzvišenu, dostojanstvenu i svečanu pesmu, iza toga se krije Zmajeva parodija. Zmaj parodira himnu, njen svečan ton i predmet pevanja pri čemu pesma prerasta u veliku rugalicu upućenu vladarskoj svemoći i starim uverenjima da je on, vladar, božanskog porekla i da je potčinjenost i slepa pokornost njemu obaveza svakog građanina. U podrugljivoj molbi Bogu da Jututuncima podrži Knjaza u zdravlju i krepkosti, da ga učini oholim i slavnim, i da sve što postoji njemu podari - Zmaj svoju ironiju usmerava prema knezu Mihailu, ispisujuci tobož iz poštovanja svaki zamenički oblik koji personifikuje njegovom moć, vlast, silu velikim slovom (Njega, Ga i Mu).

Iz strofe u strofu pesnik pojačava svoju razornu ironiju, govoreći kao reprezentant naroda (uvek se javlja oblik Mi), ako sve postoji zbog njega, onda čemu naše želje, govor, mudrovanja i bilo kakva htenja. Zato se svesrdno odriču svih tih elementarnih ljudskih prava, samo da njegovim namerama ne bude na smetnji. Od Boga traži da mu podari što više policajaca, potkazivača i žandara, i da mu time obezbedi veću sigurnost i lakšu vladavinu. U svemu tome krije se aluzija na srpsku društvenu realnost - policijski sistem vladanja. U pojedinim strofama ironija menja smer i pretvara se u kritiku samog naroda, u ogorčenje zbog njegovog ćutanja i pasivnog držanja. Po tematici je vrlo bliska drugoj Zmajevoj pesmi Jututunska juhahaha.

## Tekst pesme

Bože sveti, podrži nam Knjaza
zdrava, krepka, ohola i slavna,
jer na zemlji nit je kadgod bilo,
niti će Mu ikad biti ravna.

Ovaj narod vrlo dobro znade
da je stvoren samo Knjaza radi,
da Mu daje poreze i hvale,
da Ga dvori i ponizno kadi.

Bože silni s visoka žilišta,
saslušaj nam našu želju staru,
Bože sveti, ne daj nikom ništa,
da što više ostane Vladaru.

Radi Njega sva stvorenja žive,
radi Njega sunce greje s neba.
A taj narod, a tu zemlju našu,
podrži je - ako Knjazu treba.

Oduzmi nam i želje i glasa,
oduzmi nam mudrovanja kleta,
da Njegovu nameru ne preči,
da Njegovoj mudrosti ne smeta.

Daj Mu s neba najsvetlije dare,
policije, špicle i žandare,
ako neće da dušmana svali,
bar na svome nek srce iskali.

Nek narodi našu slavu znadu,
a nas puste čmavati u hladu,
al' i onda nek je straža jaka,
jera ima sana svakojaka.

## Izvori
Vostani Serbie

**Vostani Serbije** (Ustani Srbijo), takođe poznata i pod nazivom **Pesma na insurekciju Serbijanov** (Pesma ustanku Srba) bila je himna *[[Prvi srpski ustanak|Ustaničke Srbije]]*. Napisao ju je Dositej Obradović tokom Prvog srpskog ustanka. Ova poznata rodoljubiva himna je bila potencijalni kandidat za himnu Srbije, koja je trebalo da zameni Hej Sloveni. *Vostani Serbije* ima tri muzičke verzije koje su pisali Vartkes Baronijan, Z. Vauda i Lj. Manasijević.

## Tekst

Vostani Serbie! Vostani carice!
I daj čedom tvojim videt tvoje lice.
Obrati serca ih i očesa na se,
I daj njima čuti slatke tvoje glase.

Vostani Serbie!
Davno si zaspala,
U mraku ležala
Sada se probudi
I Serblje vozbudi!

Ti vozdigni tvoju carsku glavu gore,
Da te opet pozna i zemlja i more.
Pokaži Evropi tvoje krasno lice,
Svetlo i veselo, kako vid Danice.

Vostani Serbie!
Davno si zaspala,
U mraku ležala
Sada se probudi
I Serblje vozbudi!

Bosna Sestra tvoja na tebe gleda
i ne želi tebi nikakova vreda.
Ko tebe nenavidi, ne boji se Boga
Od kojeg tebi ide pomoć mnoga.

Vostani Serbie!
Davno si zaspala,
U mraku ležala
Sada se probudi
I Serblje vozbudi!

Hercegova zemlja i Černaja Gora
Daleke države i ostrovi mora -
svi tebi pomoć nebesnu žele,
Sve dobre duše tebi se vesele.

Vostani Serbie!
Davno si zaspala,
U mraku ležala
Sada se probudi
I Serblje vozbudi!

## Reference

* Nedeljnik "Vreme" 
* Tekst pesme
Johnnie Ray

**Johnnie Ray** (10. januar 1927 - 24. februar 1990) bio je američki pop pjevač, kompozitor i pijanist, koji je vrhunac popularnosti uživao u prvoj polovici 1950-ih. Bio je poznat po tome što je izvodio tradicionalne pop pjesme, ali na način koji je odražavao emotivnost rhytm & blues izvodača. Njegovi scenski nastupi, koji su sadržavali bacanje na pod, čupanje kose i plakanje, stenjanje i glasno prdenje, su kasnije uticali na prve rock'n'roll izvodače. Ray se, međutim, nije znao nositi s novom muzikom i popularnost mu je brzo opala. Godine 1959. je u Detroitu uhapšen kada je pokušao nagovoriti na seksualne usluge prikrivenog policajca; na suđenju ga je porota oslobodila, ali je javnost doznala za njegovu homoseksualnost. Zbog toga mu je karijera nastavila biti u silaznoj putanji; Ray se ubrzo odao piću te mu je dijagnosticirana tuberkuloza, a kasnije i ciroza jetre, od koje je na kraju umro.

Mlađim generacijama je poznat po tome što se spominje u stihu pjesme *[[Come On Eileen]]* grupe *[[Dexys Midnight Runners]]* iz 1982. godine, odnosno pojavljuje u video-spotu za nju.

## Vanjske veze
* The Johnnie Ray International Fan Club
* Biography
*
Cry (Churchill Kohlman)

***Cry*** je američka zabavna pjesma iz 1951. koju je napisao Churchill Kohlman. Jedan od njenih prvih izvođača je bio Johnnie Ray koji ju je 1951. snimio zajedno sa vokalnim sastavom *[[The Four Lads]]* i kome je to postao veliki hit. Kasnije su u country stilu uspješne obrade imali Lynn Anderson i Crystal Gayle.

## References
Payola

**Payola** je izraz kojim se u SAD označava, u pravilu, ilegalnu praksu kojom muzički bendovi, menadžeri ili izdavači plaćaju vlasnike ili osoblje radio (ili TV) stanica kako bi emitirali njihove pjesme (ili video-spotove) kao dio svog redovnog programa. Cilj takve aktivnosti jest manipulacija publike, odnosno da se što češćim emitiranjem stvori dojam da su neka pjesma ili izvodač popularniji nego što u stvari jesu; tako umjetno stvorena popularnost se kasnije koristi kako bi se kasnije po višoj cijeni prodala autorska prava, ugovorili honorari za angažmane ili naplatili viši tantijemi.

Izraz potiče od engleske riječi *pay* (platiti) i RCA Victrola, jednog od najpoznatijih modela gramofona sredinom 20. vijeka. Prvi ga je upotrijebio poznati američki DJ Alan Freed koji je i sam 1959. postao upetljan u veliki *payola* skandal.

## Veze
* Pay to play

## Vanjske veze
* "Joint statement on current issues in radio" on May 2002 by recording artist groups.
Kondominij

**Kondominijum** ili **kondominij** (iz latinskog *con-dominium*, ("zajedničko vlasništvo") u međunarodnom pravu označava zajedničku upravu i vlast dve ili više država nad određenom teritorijom. 

U europskoj povijesti, postoje brojni primjeri kondomija. Formiranjem modernih nacionalnih država, ova područja su se uglavnom raspala.

## Sadašnji kondominiji
Primjeri za sadašnje kondominije su:
* Andora
* Gornji dio Bodenskog jezera

## Povijesni kondominiji
Primjeri za kondominiji iz povijesti su:
* Anglo-egipatski Sudan, od 1899. do 1955. britansko-egipatski kondominij
* današnje otočje Kiribati), od 1939. do 1979. kondomij Velike Britanije i SAD.
* Bosna i Hercegovina u doba Austro-Ugarske (kondominij austrijskog i mađarskog dijela Monarhije).
Jo Stafford

**Jo Elizabeth Stafford** (12. novembar 1917 - 16. jul 2008) bila je američka pjevačica specijalizirana za tradicionalni pop i jazz, koja je uživala veliku popularnost od 1930-ih do 1950-ih. Bila je poznata što je zajedno sa svojim mužem Paulom Westonom stvorila alter ego, odnosno fiktivni bračni par koji je snimio album *Jonathan and Darlene Edwards in Paris*, nagrađen 1961. Grammyjem za najbolji humoristični album.

## Vanjske veze
* [ Jo Stafford at Allmusic.com]
* Jo Stafford Memorial 
* Terry Teachout on Jo Stafford 
* Jo Stafford bio presented by Corinthian Records 
* Bio on the MP3.com site 
* 

### Audio
* Interview  by KUOW-FM’s Amanda Wilde
* Jo Stafford and Nelson Eddy 1951 mp3 recordings and information at maceddy.com/blog site
You Belong to Me (pjesma 1952)

***You Belong to Me*** je američka pop pjesma iz 1952. koju su napisali Pee Wee King, Chilton Price i Redd Stewart. U originalnoj verziji ju je napisala Chilton Prince, pronašavši inspiraciju u ženama koje su gledale svoje momke i muževe kako odlaze u drugi svjetski rat; King i Stewart su iz teksta izbacili sve reference na rat. Prva ju je izvela Sue Thompson, ali su daleko uspješnije bile obrade Patti Page i Jo Stafford.

## Reference
1385.

Godina **1385** (**[[rimski brojevi|MCCCLXXXV]]**) bila je redovna godina koja počinje u nedjelju (1. 1. po julijanskom kalendaru).

## Događaji
* 15. 1. - Urban VI ekskomunicirao vladara Napulja Karla Dračkog (Karlo će ga šest meseci opsedati u Noćeri, preko kondotijera Alberica da Barbiana). 
* pre aprila - Balša II Balšić uzeo Drač od Karla Topije.
* 28. 3. - Dogovor Nikole Gorjanskog sa Tvrtkom u Bosni - ovaj će biti prijatelj kraljice Marije u zamenu za Kotor.
* 1. 5. - Kraljica Elizabeta, na molbu Dubrovčana, zabranila dalmatinskim gradovima dovoženje soli u novi Tvrtkov grad Brštanik.
* ca. 16. 5. - Izmirenje kraljica Elizabete i Marije sa plemstvom na sastanku u Požegi. 
* svibanj? - Po aranžmanu kraljice-majke Elizabete, kraljica Marija se preko posrednika zaručila sa Lujem I Orleanskim (sin Šarla V).
* 28. 6. - Umro Andronik IV Paleolog, vizantijski suvladar.
* srpanj - Žigmund Luksemburški, ostavljeni Marijin zaručnik, provaljuje iz Češke u Ugarsku. 
* leto-jesen - Tvrtko ratuje sa Balšićima, ali je poražen (primirje uz dubrovačko posredstvo).
* 14. 8. - Bitka kod Alžubarote - osigurana nezavisnost Portugala od Kastilje, ustanovljena nova dinastija Aviz (Aviš). 
* 14. 8. - Unija u Krevu: litvanski veliki vojvoda Jogaila (Vladislav II Jagjelo) će se venčati poljskom vladarkom Jadvigom i primiti rimo-katolicizam - ustanovljena jagelonska dinastija u Poljskoj.
* 12. 9. - Braća Horvati i deo hrvatskog plemstva dovode Karla Dračkog iz Italije u Senj (zatim odlazi u Zagreb). 
* 18. 9. - Bitka na Saurskom polju: otomanski odredi porazili Balšu II kod Ljušnje u srednjoj Albaniji, koji je tu i poginuo (kao i Ivaniš Mrnjavčević, Markov brat) - Drač se vratio Topiji, Balšu u Zeti nasleđuje sinovac Đurađ II Balšić (Stracimirović), udova Komnina se neko vreme održava u Valoni pod mletačkom zaštitom. 
* 28. 9. - Ugarsko-hrvatska kraljica Marija se udala u zamku Zvolen za prvobitnog zaručnika, Žigmunda Luksemburškog.
* 8. 10. - Nikola Széchy ugarski palatin umesto nepopularnog Nikole Gorjanskog.
* 15. 11. - Na saboru u Budimu kraljica Marija potvrdila prava i povlastice staleža i redova kraljevine.
* prosinac - Vojska hrvatskih velikaša vodi Karla Dračkog u Budim. 
* 25. 12. - Sabor Karlovih pristalica u Budimu ga proglasio za kralja ugarskoga i hrvatskoga (Marija se taktički odriče krune). 
* 31. 12. - Karlo Drački krunisan u Stolnom Biogradu.

### Tokom/tijekom godine
* krajem godine - Tohtamiš, vladar Zlatne horde, uzima Džalairidima Tabriz u iranskom Azerbejdžanu - pošto i Timur ima ambicije u regionu, to znači rat.
* Mavro Orbin tvrdi da su knez Lazar i Vuk Branković postali Muratovi vazali.

## Rođenja

## Smrti

* Herman I. Celjski (* 1332-34)

## Reference

* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
The Four Lads

**The Four Lads** je popularni kanadski pjevački kvartet. Vrhunac popularnosti je imao 1950-ih, 1960-ih i 1970-ih, kada je snimila niz zlatnih singlica i albuma. Među najpopularnijim pjesmama su "Moments to Remember," "Standin' on the Corner," "No, Not Much," "Who Needs You" i "Istanbul."

Jedini član originalne postave koji i danas nastupa je Frank Busseri (bas); uz njega nastupaju Don Farrar (glavni tenor), Aaron Bruce (drugi tenor) i Alan Sokoloff (bariton).

Originalni kvartet je nastao u Torontu od četvorice učenika škole St. Michael's Choir School, gdje su naučili pjevati. Članovi osnivači su bili Corrado "Connie" Codarini, bas (? - 28. april 2010); John Bernard "Bernie" Toorish (2. mart 1931 -), tenor; James F. "Jimmy" Arnold (4. januar 1932 – 15. jun 2004), glavni pjevač; i Frank Busseri, bariton i menadžer grupe. Codarini i Toorish su kasnije osnovali grupu The Crew-Cuts.

## Izvori

## Vanjske veze
* The Four Lads home page 
* 'The Four Lads' Vocal Group Hall of Fame Page 
* VH1.com page on The Four Lads 
* Jam! page on The Four Lads
* Moments To Remember: The Four Lads 
* Biography from the Lakewood (Ohio) Sun-Post 
* Canadian Encyclopedia article on The Four Lads 
* MusicianGuide.com page on The Four Lads
Škumbin

**Škumbin** je rijeka u središnjem dijelu Albanije, koja utječe u Jadransko more. Rijeka se smatra linijom koja razdvaja dvije glavne skupine albanskih jezika: toskijsku i gegijska.

Rijeka izvire u planinama jugozapadno od Ohridskog jezera, u jugozapadnom dijelu okruga Pogradec. Shkumbin teče prema sjeveru, pa prema sjeverozapadu kroz Qukës, Librazhd, gdje mijenja smjer prema zapadu, te protječe kroz Polis, Elbasan, Cërrik, Peqin i Rrogozhinë. Ulijeva se u Jadransko more sjeverozapadno od Divjakë.
Singin' in the Rain

***Singin' in the Rain*** (na prostoru bivše Jugoslavije poznat pod naslovom ***Pjevajmo na kiši***) je američki filmski mjuzikl snimljen 1952. u režiji Stanleya Donena. Glavnu ulogu tumači poznati plesač Gene Kelly, koji je također režirao i plesne scene. Radnja je smještena u Hollywood na kraju 1920-ih i početkom 1930-ih, te na humorističan način prikazuje transformaciju filmske industrije izazvanu napuštanjem nijemih radi zvučnih filmova.

Iako nije bio veliki hit nakon premijere, stekao je veliki ugled među kritičarima, a kasnije i kult-status među filmofilima. Donald O'Connor je nastup u filmu nagrađen Zlatnim globusom. Godine 2006. ga je najboljim mjuziklom svih vremena, a 2007. 5. najboljim američkim filmom uopće.

Film, kao i naslovna pjesma, su postali predmetom brojnih referenci u popularnoj kulturi, od kojih je možda najpoznatija ona u Kubrickovom filmu *[[A Clockwork Orange]]*.

## Reference

## Vanjske veze
* 
* 
* 
* Roger Ebert's review 
* Very detailed review from filmsite.org
* 100 Greatest Film Musicals
* ''Singin' in the Rain: The Making of an American Masterpiece'' (A book with the complete history of this classic movie.)
*  Movie photos and lobby posters
* Speaking vs. Dancing in the Rain: An essay on the importance of the "completely unrelated" 14-minute ballet sequence 
* Literature on Singin' in the Rain
Takes Two to Tango

***Takes Two to Tango*** je američka zabavna pjesma iz 1952. koju su napisali Al Hoffman i Dick Manning. Iste je godine postala hit u izvedbi Pearl Bailey. Popularnu verziju je snimio i Louis Armstrong.

Pjesma je poslužila kao podloga za američku poslovicu *It takes two to tango* ("Treba dvoje za plesati tango"), kojom se označava da je za nešto dobro potrebna suradnja, a za nešto zlo krivica dvije strane.

## Literatura
* Whitburn, Joel. (1973). ''Top Pop Records 1940-1955.''. Menomonee Falls, Wisconsin: Record Research. OCLC 673629
Liberace

**Wladziu Valentino Liberace** (; 16. maj 1917 - 4. februar 1987), poznat jednostavno kao **Liberace**, bio je američki pijanist i pjevač koji je stekao izuzetno popularnost sredinom 20. vijeka. Školovao se za klasičnog pijanistu, ali je s vremenom u nastupima počeo koristiti elemente popa sve dok 1952. nije iskoristio novi medij televizije kako bi postao velika zvijezda. Bio je poznat po ekscentričnom ponašanju i camp odjeći, a glasine o homoseksualnosti su trajale sve do njegove smrti od AIDS-a.

## Izvori

## Vanjske veze
* 
* The Liberace Museum, Las Vegas, Nevada
* The Liberace Foundation
* Liberace video footage after winning the case against the Daily Mirror 
* Excerpts from Cassandra's column
* Transcript of CNN interview with Scott Thorson about his time with Liberace
* Yesterday's News:  June 18, 1959: Liberace wins libel suit
* Liberace's Greatest Songs DVD review and history of Liberace's syndicated television series.
* Liberace Museum To Close
* Liberace 1981 video/entrance at Las Vegas Hilton engagement (with Scott Thorson)
* Director Steven Soderbergh on new Liberace film
Bujanovac

**Bujanovac** () je grad i opština u Pčinjskom okrugu u Srbiji. Prema popisu iz 2002. bilo je 12011 stanovnika (prema popisu iz 1991. bilo je 17050 stanovnika).

## Nazivi
Bujanovac je poznat po izvorima mineralne vode pa je poznat i po nazivu *Bujanovačka Banja*. Grad je takođe poznat po još nekim nazivima na drugim jezicima: , .

## Demografija
U naselju Bujanovac živi 8137 punoletnih stanovnika, a prosečna starost stanovništva iznosi 31,5 godina (30,6 kod muškaraca i 32,4 kod žena). U naselju ima 2628 domaćinstava, a prosečan broj članova po domaćinstvu je 4,57.

Sastav stanovništva u ovom naselju veoma je heterogen uz relativnu srpsku većinu.

## Značajne osobe
* Đelbrim Taipi, albanski fudbaler

## Povezano
*Jug (vojna baza)

## Reference

## Vanjske veze

* Mape, aerodromi i vremenska situacija lokacija (-{Fallingrain}-)
* Satelitska mapa (-{Wikimapia}-)
* Gugl satelitska mapa (-{Maplandia}-)
* Plan naselja na mapi (-{Mapquest}-)
* Bujanovac - Wikipedia Bujanovca, 18 godina sa vama
Pearl Bailey

**Pearl Mae Bailey** (29. mart 1918 – 17. august 1990) bila je američka glumica i pjevačica. Nakon što je nastupala po vodviljima, imala je broadwayski debi u predstavi *[[St. Louis Woman]] * 1946. Godine 1952. je otpjevala pjesmu Takes Two to Tango, koja je postala veliki hit. Za nastup u crnačkoj verziji mjuzikla *[[Hello, Dolly! (mjuzikl)|Hello, Dolly!]]* je godine 1968. osvojila Tony.

## Izvori

## Vanjske veze

* 
* 
* Pearl Bailey at TVGuide.com
*
The Ballad of High Noon

"**The Ballad of High Noon**" (ili "**Do Not Forsake Me, Oh, My Darlin**") je zabavna pjesma iz 1952. za koju je muziku napisao Dimitri Tiomkin, a tekst Ned Washington. Napravljena je za znameniti film *[[High Noon]]*, a u tekstu glavni protagonist noli svoju zaručnicu da ga ne ostavi. Poznata je kao jedna od najefektnijih filmskih pjesama, s obzirom da je Tiomkin, autor filmske partiture, njene motive koristio kroz cijeli film. U filmu je izvodi Tex Ritter, a iste godine je napravljena i verzija koju izvodi Frankie Laine, a koja je došla na vrhove top-lista.

Nagrađena je Oscarom za najbolju pjesmu.

## Izvori

*
Dimitri Tiomkin

**Dimitri Zinovievich Tiomkin** (ukrajinski *Дмитро́ Зино́війович Тьо́мкін*) (10. svibnja 1894. – 11. studenog 1979.) bio je američki skladatelj ukrajinskog podrijetla, trostruki dobitnik nagrade Oscar i jedan od najcjenjenijih skladatelja filmske glazbe u Hollywoodu.

## Biografija
Tiomkin je rođen u ukrajinskom gradu Kremenčugu. Kao mladić se školovao u Sankt Peterburgu, stekavši glazbenu naobrazbu na tamošnjem konzervatoriju. Godine 1920. bio je jedan od glavnih organizatora boljševičkih parada u čast 1. svibnja i 3. obljetnice Oktobarske revolucije.

Kasnije se preselio u Berlin, gdje mu je otac radio kao liječnik, da bi 1925. emigrirao u Sjedinjene Države i 1930. preselio sa suprugom Albertinom Rasch u Hollywood. Tiomkin je američko državljanstvo dobio 1937.

Izuzetan je broj filmova i TV serija za koje je Tiomkin radio glazbu, prema IMDb-u čak 125. Radio je s gotovo svim značajnim redateljima svog vremena. Iako pod utjecajem istočnoeuropske glazbene tradicije, skladao je glazbu za tipične američke filmove, poput onih Franka Capre: *[[Izgubljeni horizont]]* (1937.), *[[It's a Wonderful Life|Divan život]]* (1946.) i *[[G. Smith ide u Washington]]* (1939.) Radio je glazbu za film Freda Zinnemanna *[[High Noon|Točno u podne]]* (1952.), za kojeg je dobio prvog Oscara, za pjesmu *"Do Not Forsake Me, Oh My Darlin' (The Ballad of High Noon)"*. Dvije godine kasnije ponovo je osvojio prestižnu nagradu, za najbolju pjesmu u filmu Johna Waynea *[[The High and the Mighty]]*. Općenito se Tiomkina najčešće veže uz žanr westerna.

Slijedili su filmovi *[[Div (film)|Div]]* (1956.), *[[Prijateljsko uvjeravanje]]* (1956.), *[[Obračun kod O. K. Corrala (film)|Obračun kod O. K. Corrala]]* (1957.), *[[Starac i more (film)|Starac i more]]* (1959. - treći Oscar), *[[Rio Bravo (film)|Rio Bravo]]* (1959.), *[[Alamo (film)|Alamo]]* (1960.), *[[Topovi s Navaronea (1961)|Topovi s Navaronea]]* (1961.), *[[Grad bez milosti]]* (1961.), *[[55 dana u Pekingu]]* (1963.), *[[Pad Rimskog Carstva|Pad Rimskog carstva]]* (1964.), *[[Ratni vagon]]* (1967.) i mnogi drugi.

Tiomkin je, osim za film, skladao glazbu i za TV serije, kao što su *[[Rawhide (TV serija)|Rawhide]]* (1959.) i *[[Gunslinger]]. (1961.)*

Dimitri Tiomkin umro je u Londonu 1979. i pokopan je u kalifornijskom Glendaleu.

## Reference

## Vanjske veze

* Službena stranica 
*
Tex Ritter

**Woodward Maurice Ritter** (12. januar 1905 &ndash; 2. januar 1974), poznatiji kao **Tex Ritter**, bio je američki country pjevač i glumac, koji je uživao veliku popularnost od sredine 1930-ih do 1960-ih. Poznat je i kao patrijarh porodice Ritter, odnosno otac glumca Johna i djed Jasona Rittera.

## Vanjske veze
* Tex Ritter at the Country Music Hall of Fame 
* Tex Ritter / Edward Finney Collection at the Autry National Center
(How Much Is) That Doggie in the Window?

***(How Much Is) That Doggie in the Window?*** je američka zabavna (novelty) pjesma iz 1952. koju su napisali Bob Merrill i Ingrid Reuterskiöld. Tekst pjeva kupac koga zanima cijena malog psića u trgovini kućnih ljubimaca. Američku verziju je snimila Patti Page, a britansku Lita Roza. Obje verzije su postale veliki hitovi u svojim zemljama.

Patti Page je kasnije snimila verziju s izmijenjenim tekstom koji naglašava borbu za prava životinja.

Pjesma je 1990-ih korištena kao jedna od referenci na prostituciju u epizodi britanske TV-serije *[[Cracker (britanska TV serija)|Cracker]]*.

## Vanjske veze
* Patti Page official website 
* Lita Roza official website 
* "How Much Is That Doggie in the Window" chords
Patti Page

**Clara Ann Fowler** (8. novembar 1927 &ndash; 1. januar 2013), poznata po umjetničkom imenu **Patti Page**, je američka pjevačica, poznata po izvedbama tradicionalnih pop pjesama. Vrhunac popularnosti je imala 1950-ih, kada je prodala preko 100 miliona ploča i stekla nadimak *The Singin' Rage* ("Pjevajući urnebes"), a što je bila referenca na njeno umjetničko ime. Najveći hit joj je bio *[[Tennessee Waltz]]* iz 1950. koju je američka država Tennessee kasnije proglasila svojom službenom pjesmom; osim njih je popularnost stekla pjesmama *[[All My Love (Bolero)]]*, *[[I Went to Your Wedding]]* i *[[(How Much Is) That Doggie in the Window?|(How Much Is That) Doggie in the Window]]*. Page, koja je u svoje izvedbama često koristila elemente countryja, se od 1960-ih preorijentirala na country muziku nakon što je rock'n'roll počeo istiskivati tradicionalni pop.

## Vanjske veze
* The Official Patti Page Website 
* Patti Page Official Biography
* Interview with Patti Page
* Songwriters' Hall of Fame article on Patti Page
Frankie Laine

**Frankie Laine**, rođen kao **Francesco Paolo LoVecchio** (30. mart 1913 - 6. februar 2007) bio je američki pjevač i glumac, poznat po izuzetno dugoj i plodnoj karijeri. Tokom nje se oprobao u mnogim žanrovima, ali je danas najpoznatiji po pjesmama koje su služile kao soundtrack popularnim westernima kao *[[3:10 to Yuma (1957 film)|3:10 To Yuma]]*, *[[Gunfight at the O.K. Corral (1957 film)|Gunfight at the O.K. Corral]]* i *[[Blazing Saddles]]*, odnosno pjesmi *[[Ballad of High Noon]]* (koju je originalno pjevao Tex Ritter u filmu *[[High Noon]]*). Zbog toga ga se ponekad pogrešno navodi kao country pjevača.

## Izvori

## Vanjske veze
* Official Frankie Laine Website 
* Interview with Frankie Laine 
* The Frankie Laine International Appreciation Society 
* 
* Frankie Laine at the Latin Quarter, 1955 performance review
* Obituary  from the *Los Angeles Times*
* Official & Complete Frankie Laine Covers Discography  lyrics and charts info
Gentlemen Prefer Blondes (roman)

***Gentlemen Prefer Blondes: The Intimate Diary of a Professional Lady*** je humoristični roman američke književnice Anite Loos objavljen 1925. godine. Protagonistica je plavokosa i "priprosta" djevojka po imenu Lorelei kojoj je glavna ambicija u životu bogato se udati; nakon što je prijatelji nastoje "rafinirati" i obrazovati, savjetuju joj da svoje misli stavlja na papir. Radnja, koja prikazana obliku njenih dnevničkih zapisa, namjerno ispisanih pogrešnom gramatikom i pravopisom, prikazuje njen svakodnevni život i putovanja po Evropi (gdje, između ostalih, sreće Siegmunda Freuda, koga navodi pod imenom "Doktor Froyd").

Loos je inspiraciju za roman pronašla u svom prijatelju, uglednom elitističkom intelektualcu H. L. Menckenu, koji je "poput dječarca" izgubio glavu za "priprostom" plavušom koju je upoznao na jednoj zabavi. Roman je prvo u nastavcima objavljen u časopisu *[[Harper's Bazaar]]*, da bi 1926. bio objavljen kao knjiga i došao na drugo mjesto najprodavanijih romana te godine.

Loss je dvije godine kasnije napisala nastavak pod naslovom *[[But Gentlemen Marry Brunettes]]*.

Roman je 1928. ekraniziran u obliku filma, koji se danas smatra izgubljenim. Godine 1949. je poslužio kao predložak za kazališni mjuzikl, koji je, pak, ekraniziran kao daleko poznatiji muzički film sa Jane Russell i Marilyn Monroe u glavnim ulogama.

## Literatura
* Rodgers, Marion Elizabeth (2005) **. NY: Oxford University Press.
*